תושבי אואלן, 1913
 הכנסייה האורתודוקסית אואלן, אוגוסט 2018
**אואלן** (באנגלית: **Uelen** או **Whalen**; ברוסית: **Уэлén**‏; ידוע גם בשם Ugelen בתרשימים של הרשות הגאודטית האמריקאית-USCGS (אנ')) הוא יישוב כפרי (*כפר*) במחוז האוטונומי צ'וקוטקה, דרומית לחוג הארקטי במזרח הרחוק הרוסי. נכון למפקד 2010, אוכלוסיית אואלן הייתה 720 נפש. הכפר ממוקם ליד כף דז'נב במפגש שבין ים ברינג וים צ'וקצ'י, זהו היישוב המזרחי ביותר ברוסיה ובאירואסיה כולה. הוא ממוקם בחצי הכדור המערבי, אך קו התאריך הבינלאומי מתעקל סביב כף דז'נב, כך שהכפר נשאר באזור הזמן של רוסיה ( UTC+12 ). אואלן היא גם ההתיישבות האירופית והרוסית הקרובה ביותר לצפון אמריקה. היא נמצאת בפינה הצפון מזרחית של לגונת אואלן. רוחב הלגונה 15 עד 3 קילומטרים בציר ממזרח למערב. היא מופרדת מהאוקיינוס (ים צ'וקצ'י) על ידי רכס גבעות חול. מבחינה שלטונית/מוניציפלית, אואלן כפופה למחוז העירוני צ'וקוטקה ומאוגדת כהתיישבות כפרית.

היסטוריה
--------

### מקור השם

* ישנם מספר רעיונות למקור שם הכפר. ישנם המשייכים את השם Uelen מהביטוי בשפה הצ'וקצ'ית "uvelen "שפירושו "כתם שחור מופשר", מכיוון שהכפר נמצא למרגלות גבעות מוקפת תלים שחורים הנראים לאורך כל השנה ואף שימשו לעיתים קרובות בתור עזר ניווט באזור.
* ישנה אגדה מקומית המציעה הסבר אחר למקור השם. ההסבר מתאר את חייו של אדם מקומי חזק בשם Uvelel'yn (בתרגום מילולי *"*מְטוּמטָם ואו גַס רוח"), שנקרא כך מפני שהוא היה יתום שהיה לבוש בסמרטוטים. כשהתבגר, הוא השתמש בכוחו כדי לנקום באנשים המקומיים שפגעו בו בילדותו על רקע העוני שלו. מחשש לחייהם, תושבי הכפר הרגו את Uvelel'yn. מאידך הם הבינו שכדי למנוע שאירועים שכאלה יחזרו על עצמם בעתיד, עליהם לדאוג ליתומים שלהם, הכפר קיבל את שמו של Uvelel'yn כדי להזכיר לתושביו את חובתם לשמור על החלשים בחברה.
* לפני שהכפר קבל את השם Uelen, הכפר נקרא **Ulyk** כלומר "סוף הארץ" או "המקום המוצף" בהתאמה. שמות אלה לא מפתיעים בהתחשב בכך שהכפר הוא המקום המזרחי ביותר באסיה ומיקומו על רכס החול הגובל עם ים צ'וקצ'י הנמצא מצפון לכפר והלגונה הנמצאת מדרום לו, דבר שלעיתים גורם לאדמת הכפר להיות מועדת להצפות.
* האזכור הראשון של השם Uelen מופיע על מפה של משלחת Billings-Sarychev (אנ') משנת 1792.

### פרהיסטוריה

חקירה ארכאולוגית העלתה את קיומו של יישוב פרהיסטרי במרחק של כ-30 קילומטרים מהכפר אואלן שהתקיים לפחות 2000 שנה, על בסיס דיג וציד יונקים ימיים. האתר העיקרי של החפירות ארכאולוגיות נמצא באתר אקבן (אנ') Ekven, האתר בעל חשיבות דומה לאתר איפיוטאק (אנ') הנמצא מעבר למיצר ברינג בפוינט הופ (אנ') שבאלסקה. 

### בתקופה הטרום-סובייטית

בשנת 1912 לפני המהפכה הרוסית, הכפר אואלן היה יישוב של כ-300 תושבים המחולקים לארבע קומונות, שנשלטו על ידי הממשל הרוסי שפעל מאזור צ'וקוטקה והיה נמל מסחר חשוב של התושבים המקומיים עם אמריקה.

### בתקופה הסובייטית - ברית המועצות

בעקבות המהפכה הרוסית בשנת 1917, הפך אואלן לאחד מקואופרטיבים למסחר הראשונים בצ'וקוטקה והוקמה במקוום נקודת מסחר ייעודית עם אמריקה. בית הספר הראשון בצ'וקוטקה הוקם באואלן בשנת 1916.

במחצית הראשונה של המאה העשרים, אואלן היה האתר של אחת מתחנות המחקר הארקטי הרוסיות הראשונות.

בשנות ה-50 הפכה אואלן למוקד אזורי לאיחוד הכפרים באזור. דבר שהביא לצימצום מספר הרשויות מוניציפליות. אואלן קלטה את האוכלוסייה מהכפר הסמוך דז'נבו. כפר זה, ממערב לקייפ פיק  היה מרכז מסחר חופי אזורי חשוב בסוף המאה ה-19 ותחילת המאה ה-20, אך נחשב כחסר יכולת קיומית על ידי הממשלה הסובייטית ועל כן תושבי הכפר הועברו לאואלן. צירופם של חרטים והמגלפים בשנהב מדז'נבו לבית הספר לאמנות שהיה קיים באואלן היווה חיזוק למוניטין התרבותי של אואלן לא רק באזור אלא ברחבי רוסיה. המגלפים בשנהב הבולטים היו פיוטר פנקוק וסטפן אטוגי שעבדו באואלן. בנוסף לקליטת אוכלוסיית דז'נבו, אואלן קלטה גם את חלק מהאוכלוסייה של הכפר לשעבר נאוקאן, שבעצמו קלט את אוכלוסייתם של מספר כפרים קטנים מאזור כף דז'נייב/ איי דיומד.

### התקופה הפוסט-סובייטית

 חוף אואלן באוקיינוס הארקטי, אוגוסט 2018
 רחוב לנין, באואלן, אוגוסט 2018
אף על פי שהכפר דז'נבו נסגר/בוטל רשמית, הכפריים באואלן עדיין משתמשים באתר בו שכן הכפר כבסיס יציאה לדיג ואפילו מספר בתים עדיין מתוחזקים במקום למטרה זו. בנוסף לבסיס הדייגים, אתר הכפר עדיין משמש מדי פעם כנמל על ידי אואלן. בסוף הקיץ, בתקופה שסערות פוקדות את ים צ'וקצ'י אניות הסוחר נאלצות שלא לעגון באואלן כדי לפרוק את האספקה שלהן. כאשר זה קורה, הספינות עוגנות בדז'נבו והמטען מועבר ביבשה לאואלן.

אואלן הוא המקום שבו דימיטרי קיפר וקארל בושבי (אנ') נכנסו לרוסיה במהלך מסע המשלחת "גוליית" שלהם לאחר שחצו את מיצר ברינג. השניים נעצרו לאחר מכן משום שלא נכנסו לרוסיה דרך נמל כניסה רשמי, אך מסעם הורשה להימשך.

דמוגרפיה
--------

האוכלוסייה באואלן על פי מפקד האוכלוסין לשנת 2009 היה 740 תושבים, מתוכם 368 גברים ו-352 נשים. זו ירידה מ-776 ב-2003 (עם 595 צ'וקצ'י ו-72 יופיקים. כפריים אחרים היו רוסים.

התפלגות האוכלוסייה באואלן בין השנים 1931 ועד 2021 | שנה | 1931 | 1939 | 2002 | 2009 | 2015 | 2018 | 2020 | 2021 |
| --- | --- | --- | --- | --- | --- | --- | --- | --- |
| אוכלוסייה | 255 | 500 | 678 | 740 | 670 | 690 | 606 | 599 |

תַרְבּוּת
---------

הכפר התפרסם בשל גילוף שנהב (אנ') הניבתנים המתקיים בו. מזה זמן רב המרכז אמנותי באזור, מציג את האמנים המרכזיים בגילוף שנהב ניבתנים המובילים, כגון: Vukvutagin, Vukvol, Tukkai ו-Khukhutan הפועלים באואלן. סטודיו Uelen Bone Carving (Russian) הוא המוזיאון היחיד בעולם בו מוצגות עבודות גילוף שנהב ניבתנים. בשנת 2004, נערכה תערוכה מוצלחת של עבודותיהם בברן, שווייץ. המגלפים מאואלן זכו גם במקום הראשון בקטגוריית הצייד הרוסי: מסורת ומודרניות, בתערוכת מוסקבה השלישית לאמנות רוסית.

אואלן הוא ביתה של המקהלה של הילידים בעלת היסטוריה של שיתופי פעולה תרבותית עם האינואיטים (אסקימוסים) החיים מעבר למיצר ברינג באלסקה.

הסופר יורי ריטחאו נולד באואלן ב-8 במרץ 1930 למשפחה של לוכדים וציידים. הוא היה הסופר הצ'וקצ'י הראשון שהגיע לבולטות לאומית. ספרו "חלום בערפל קוטבי" עוסק במאמצים של אנשי צ'וקצ'י להסתגל לזרים כאשר ספינתם נטרפת על חופי ארצם. 

הכפר משמש גם כבסיס למשלחות ארכאולוגיה באזור, שחשפו שטח קבורה המכיל יותר מ-300 אתרי קבורה של תרבויות עתיקות של ציידי לווייתנים, שחיו באזור בתקופות של 500 שנה לפנה"ס ועד 1000 שנה לספירה. חפירות אלו הראו שבאואלן היה יישוב מרכזי באזור במאות הראשונות לספירה, בנוסף מעבר לחשיפת קיומה של תרבות התלויה בציד לווייתנים וסוסים, הארכאולוגים חשפו גם דוגמאות מוקדמות של גילופי שנהב של העמים הילידים. ממצאי המשלחות הארכיאולויות נמצאים במוזיאון פיטר הגדול לאנתרופולוגיה ואתנוגרפיה (אנ') בסנקט פטרסבורג.

* ניבתנים.ניבתנים.
* כלי שחמט מגולפים משנהב ניבתנים.כלי שחמט מגולפים משנהב ניבתנים.
* מסכות משנהב נבתנים מאואלןמסכות משנהב נבתנים מאואלן

תחבורה
------

הכפר אואלן אינו מחובר בכבישים לשום חלק אחר בעולם. הוא שוכן במרחק 100 קילומטרים מהמרכז האזורי, הנמצא בעיר לאברנטיה (אנ'). עם זאת, ישנה רשת כבישים קטנה בכפר הכוללת את הרחובות הראשיים. התובלה לכפר מתבצעת רק בדרך בים.

אַקלִים
-------

באואלן יש אקלים טונדרה ( Köppen *ET* ). מחוז צ'וקוטסקה מושפע ממזג אוויר ארקטי קיצוני, עם טמפרטורות נמוכות בחורף העומדות בממוצע על 22°C- בינואר, אם כי הטמפרטורה הממוצעת בינואר של אואלן מעט גבוהה יותר ועומדת על 19°C-. פברואר הוא החודש הקר ביותר. הטמפרטורה הממוצעת ביולי מעט גבוהה יותר ועומדת על 5.9°C. סופות שלג בחורף מהצפון גורמות לכפור קשה וסחף שלג, בעוד שסופות שלגים דרומיות מביאות לירידות שלג בכמויות גדולות. מהירות הרוחות בסופות השלגים באזור מגיע ל־56 קילומטר בשעה. מזג האוויר האביבי מעט יותר מתון ממזג האוויר החורפי אך עדיין מתחת לנקודת הקיפאון. בשל מיקומה של אואלן ליד חוף הים ישנם ימים רבים בשנה של ערפל וכתוצאה מכך שעות השמש מעטות מאוד במיוחד כאשר האוקיינוס הסמוך מתחיל להפשיר. הטמפרטורה הגבוהה שנמדדה הייתה 25°C ב-16 ביולי 1960, והטמפרטורה הנמוכה ביותר שנמדדה הייתה 41.1°C- ב-29 בינואר 1989.

| **אקלים באואלן  Uelen  נתוני מזג האוויר הממוצעים באואלן בין השנים 2004–2022** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | -17.4 | -17.3 | -16.2 | -9.5 | -0.8 | 5.4 | 10.1 | 9.1 | 5.3 | 0.3 | -5.2 | -12.8 | -4.1 |
| טמפרטורה יומית מזערית ממוצעת (C°) | -23.7 | -24 | -23 | -16.4 | -5.3 | 0.5 | 4.3 | 4.4 | 1.9 | -3.3 | -10.5 | -18.7 | -9.5 |
| משקעים ממוצעים (מ"מ) | 21 | 20 | 13 | 17 | 18 | 16 | 32 | 47 | 43 | 38 | 28 | 23 | 316 |
| מקור:  |

קישורים חיצוניים
----------------

ויקישיתוף מדיה וקבצים בנושא **אואלן** בוויקישיתוף
ויקישיתוף מדיה וקבצים בנושא **גילוף בשנהב ניבתנים** בוויקישיתוף
* תערוכת פיסול בשנהב ניבתנים בניו-יורק
* קרופניק, איגור ומיכאיל כלנוב (2007). סוף "ארץ אסקימואים": רילוקיישן של יופיק בצ'וקוטקה, 1958–1959 אטודס/אינואיטים/מחקרים 31 (1–2) עמ' 59–81.
* צילום אוויר של אואלן

### מקורות

* Duma of the Chukotka Autonomous Okrug. Law No. 33-OZ of 30 ינואר 1998 "On the administrative-territorial structure of the Chukotka Autonomous Okrug", as amended. Law No. 55-OZ dated 9 November 2012 "On Amendments to the Law of the Chukotka Autonomous Okrug "On the Administrative-Territorial Organization of the Okrug". Entered into force after ten days from the date of its official publication. Published: "Vedomosti", מס' 7 (28), 14 במאי 1999.
* Duma of the Chukotka Autonomous Okrug. Law No. 47-OZ dated 29 בנובמבר 2004 "On the Status, Borders of the Administrative Centers of Municipalities on the Territory of the Chukotka Chukotka Gogn. Entered into force ten days after its official publication. Published: Vedomosti, No. 31/1 (178/1), December 10, 2004
* Strogoff, M, Brochet, PC and Auzias, D. *Petit Futé: Chukotka*, הוצאת "אוונגרד", 2006.

הערות שוליים
------------

1. ↑  Меновщиков, Г. А. (1972). Местные названия на карте Чукотки. Краткий топонимический словарь [*Local names on the map of Chukotka: The Concise Toponymic Dictionary*] (PDF) (ברוסית). Magadan: Магаданское книжное издательство. p. 159.
2. 1 2 3 4 5 6 7 8 9  Strogoff, p.119
3. 1 2  אודות אואלן, רוסיה
4. ↑  Arctic Studies Center | Smithsonian National Museum of Natural History, naturalhistory.si.edu (באנגלית)
5. ↑  News & Updates, News & Updates (באנגלית אמריקאית)
6. 1 2  *Beringian Notes 2.2*, Bogoslovaskaya, L. National Park Service, Alaska Region (1993), pp. 1–12
7. ↑  Dimitri Kieffer, Nexus Expedition: Finally able to start my trek in Egvekinot!, Nexus Expedition, ‏2008-04-14 Dmitri Kieffer's Blog as part of the Goliath Expedition
8. 1 2 3 4  Red Cross Chukotka – Chukotsky District (Archived)
9. ↑  מפקד האוכלוסין בברית המועצות לשנת 1939
10. ↑  Russia Population (2022) - Worldometer, www.worldometers.info (באנגלית)
11. ↑  *A Dream in Polar Fog* Yuri Rytkheu, trans. by Ilona Yazhbin Chavasse (Archipelago Books, 2006). מסת"ב 978-0-9778576-1-6
12. 1 2 3 4 5  Petit Fute, *Chukotka*, pp. 112–113
13. ↑  נתוני מזג האוויר הממוצעים באואלן בין השנים 2004–2022
14. ↑  מזג האוויר באואלן, רוסיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562183205171
* LCCN: n81054011
* VIAF: 148932090
* WorldCat (עם VIAF): 148932090

 |